ádrirasi vānaspatyo grā́vāsi pr̥thúbuḍhna íti vā tadyáthaivā̀daḥ sómaṃ rā́jānaṃ grā́vabhirabhiṣuṇvántyevámevaìtádulūkhalamusalā́bhyāṃ dr̥ṣadupalā́bhyāṃ haviryajñámabhíṣuṇotyádraya íti vai téṣāmékaṃ nā́ma tásmādāhā́drirasī́ti vānaspatya íti vānaspatyo hyèṣa grā́vāsi pr̥thúbudhna íti grā́vā hyèṣá pr̥thúbudhno hyèṣa práti tvā́dityāstvágvettvíti tátsaṃjñā́mevaìtátkr̥ṣṇājinā́ya ca vadati nédanyò 'nyáṃ hinásāta iti